open-index/open-wikipedia-markdown huggingface dataset:
Doeblet

'n **Doeblet** (ook *dubbelvorm* of *tweelingwoorde* genoem) in etimologie is die benaming vir 'n groep van twee of meer woorde in dieselfde taal met verskillende vorme en oor die algemeen ook subtiele verskillende betekenisse, maar met 'n gemeenskaplike oorsprong. Byvoorbeeld: **tabak** en **twak**.

Lede van 'n doeblet is dus altyd kognate (woorde met 'n gemene oorsprong). Die betekenis van die afsonderlike lede van 'n doeblet hou oor die algemeen met mekaar verband, en kan teruggevoer word na 'n gemeenskaplike etimologiese wortel.

Lede van 'n doeblet kan almal erfwoorde wees, maar hulle kan ook op ander maniere in die taal opgeneem word. So kan die een woord byvoorbeeld 'n regstreekse erfwoord wees, terwyl die ander 'n aanpassing van dieselfde grondwoord is waaruit die eerste ontstaan het, en daarmee in werklikheid 'n leenwoord is.

## Voorbeelde 
* **aartappel** en **ertappel**
* **daarom** en **darem**
* **hartelik** en **hartlik**
* **vroue** en **vrouens**
* **teenpraat** en **teëpraat**
* **twak** en **tabak**

## Verskille in gebruik 
Verskillende subtiele onderskeidings in gebruik van doeblette kan waargeneem word. Kyk byvoorbeeld na die volgende:

### Betekenisverskille 
* Jan is siek, **daarom** bly hy tuis.
* Jan is **darem** 'n gawe seun.

### Plaaslike of groepsverskille 
* **aartappel** en **ertappel**.
* **laagte** of **leegte**.
* **agt** of **ag**.
* **nege** of **neë**.

### Verskille van gevoelswaarde 
* **vlees**: Die gees is gewillig, maar die vlees is swak. (In hierdie geval rym *vlees* met *gees*, en dit is bowendien ook 'n meer deftige woord).
* **vleis:** Die man koop 'n kilogram vleis.

### Funksieverskille 
Byvoorbeeld die gebruik van **daarom** as 'n bindwoord teenoor **darem** as 'n bywoord.

### Letterlike en figuurlike gebruik 
# **grys:** Sy dra 'n grys trui.
# **gryse:** Dit het in die gryse verlede gebeur.

# **geslypte:** Die geslypte mes is baie skerp.
# **geslepe:** Jan is 'n geslepe karnalie.

## Verwysings
Bywoord

'n **Bywoord** of **adverbium** is 'n beskrywende woord wat 'n werkwoord, hele sin, byvoeglike naamwoord, telwoord of ander bywoord nader bepaal. Dit verskaf meer inligting oor plek, tyd, wyse of graad. Voorbeelde van bywoorde is: *hier*, *nou*, *opsetlik*, en *daarom*.

As 'n sin meer as een bywoord bevat, is die volgorde altyd: tyd, wyse en dan plek.

## Bywoorde van plek 
Toets met die vraag "waar?". Voorbeelde:

* Dit reën *orals*.
* Sy loop *buite*.
* Sy het *daarheen* gestap.

## Bywoorde van tyd 
Toets met die vraag "wanneer?". Voorbeelde:

* Hy sal *netnou* uitkom.
* Ek lees *soms* 'n boek.
* Hulle speel *middae* saam.
* *Gister* was Frank siek.

## Bywoorde van manier/wyse 
Toets met die vraag "hoe?". Voorbeelde:

* Hy werk *sing-sing*.
* Hy spring *hoog*.
* Die man het *hard* gelag.
* Sy praat *al te heerlik* oor die foon.
* Sy is *baie* oulik.

## Bywoorde van graad 
Toets met die vraag "hoeveel?". Voorbeelde:

* Hy stap *uiters* stadig.
* Hy het *byna* tien albasters.

## Voornaamwoordelike bywoorde 
Hierdie bywoorde bestaan uit twee ander bywoorde: 'n bywoord van plek en 'n voorsetselbywoord. Voornaamwoordelike bywoorde vervang die kombinasie voorsetsel+naamwoord:

:    --> 

Merk op dat die voorsetsel  deur sy voorsetselbywoord  vervang word en dat die volgorde omgekeer word. Meestal is die voorsetsel en sy bywoord dieselfde:

:  die woord --> daar

## Kyk ook 
* Selfstandige naamwoord
* Byvoeglike naamwoord
* Werkwoord
* Lidwoord
* Voegwoord
* Dieregeluide, werkwoorde wat die klanke van diere beskryf
* Trappe van vergelyking
* Intensiewe
Hiponiem

'n **Hiponiem** is 'n woord wat verwys na 'n subklas of onderafdeling van 'n omvattender of algemener klas.  As voorbeeld: Tamaties, wortels, kool en boontjies is hiponieme (of name van subklasse) van die hoofklas "groente".

Die term kom vanuit Grieks: *υπονύμιον*, wat "onder(liggende) naam" beteken.  Die woorddeel "hipo" beteken "onder" en "niem" beteken "naam" of "benaming".

Hiponieme word dikwels in woordeboeke aangetref. Byvoorbeeld:
* Pistool: 'n *pistool* is 'n *vuurwapen* wat...
* Rewolwer: 'n *rewolwer* is 'n *vuurwapen* wat...
* Trein: 'n *Trein* is 'n *voertuig* wat...
* Fiets: 'n *Fiets* is 'n *voertuig* wat...

Die teenoorgestelde van 'n hiponiem is 'n hiperoniem.

## Eksterne skakels 
*
Hiperoniem

'n **Hiperoniem** is 'n woord wat verwys na 'n superklas of groter afdeling van 'n nouer/ meer spesifieke klas. As voorbeeld: "groente" is 'n hiperoniem (naam van superklas) van die onderklasse "blomkool", "wortels", "kool" en "boontjies".

Die term kom vanuit Grieks:  ὑπέρ 'huper' en ὄνομα 'onoma'. Die woorddeel "hiper-" beteken "bo" en "-oniem" beteken "naam" of "benaming".

Hiperonieme word dikwels in woordeboeke aangetref. Byvoorbeeld:
* Vuurwapen: 'n *Pistool* is 'n *vuurwapen* wat...
* Vuurwapen: 'n *Rewolwer* is 'n *vuurwapen* wat...
* Voertuig: 'n *Trein* is 'n *voertuig* wat...
* Voertuig: 'n *Fiets* is 'n *voertuig* wat...

Die teenoorgestelde van 'n hiperoniem is 'n hiponiem.

## Eksterne skakels 
*
Etimologie

duimnael|regs|300px|Ontwikkeling van die woord "moeder" in verskeie Indo-Europese tale.

**Etimologie, **vanuit die Griekse woord *étumon* ("die regte of ware") en die agtervoegsel *-logia* (die studie van), is die deel van taalkunde wat die herkoms van die betekenis en vorm van woorde (of dele van woorde, soos voor- en agtervoegsels en woord-stamme) bestudeer. Dit is een van die oudste onderdele van die taalstudie, reeds Aristoteles en Varro het opmerkings daaroor gemaak.

Die ''etimologie van 'n woord* is die historiese verklaring vir die manier waarop die vorm van die woord tot stand gekom het; daarom word daar ook van die **woordherkoms** (Duits: *Wortherkunft'') gepraat.

Iemand wat etimologie beoefen word 'n **etimoloog** genoem. Etimoloë werk dikwels aan woordeboeke en ensiklopedieë.

In die mediese taalgebruik kom daar baie woorddele voor wat van Latynse of Griekse oorsprong is, en soms word daar ook van gekombineerde Latyns-Griekse vorme gebruik gemaak om om nuwe terme te skep.

## Voorbeeld 
As voorbeeld, die etimologie van die woord AANHANGIG:
: As ons daarvan praat om 'n saak aanhangig (te) maak, verwys dit na 'n gewoonte eeue gelede waar die stukke wat gehandel het oor administratiewe sake in sakke bewaar is. Hierdie sakke is dan aan spykers in die muur opgehang en die stukke daarin was dan letterlik hangende. Sodra die sake afgehandel is, is die sakke met hul inhoud afgehaak.

## Verdere naleeswerk 
* *Etimologiewoordeboek van Afrikaans* (EWA), 13 Junie 2003, 
* Ghil'ad Zuckermann (2003). *Language Contact and Lexical Enrichment in Israeli Hebrew*. Palgrave Macmillan. .

## Verwysings
Moshe Sanbar

**Moshe Sanbar** (Hebreeus: משה זנבר, gebore as *Gusztav Sandberg*; * 29 Maart 1926; † 1 Oktober 2012 in Israel) was 'n Israelse ekonoom en 'n openbare figuur. Hy was tussen 1971-1976 die president van die Bank van Israel.

Sanbar was in die Tweede Wêreldoorlog gevangen in die Dachau-konsentrasiekamp.

## Verwysings
Leo-Stichting

**Leo-Stichting** is ’n nedersetting in die munisipaliteit Berkelland in die provinsie Gelderland in Nederland.
Lengel

**Lengel** is ’n nedersetting in die munisipaliteit Montferland in die provinsie Gelderland in Nederland.
Voegwoord

'n **Voegwoord**, of **konjunksie**, is 'n woord wat gebruik word om sinne saam te voeg.

## Voorbeeld 
As voorbeeld, kyk na die volgende twee sinne:
: Tania is siek.
: Sy het skool toe gekom.

'n Voegwoord is nodig om die twee sinne as een sin te skryf. Byvoorbeeld:
: Tania is siek, *maar* sy het skool toe gekom.

## Betekenis 
Voegwoorde lyk gewoonlik kort en onbeduidend, maar het 'n groot invloed op die betekenis van die sin. Vergelyk byvoorbeeld die volgende drie sinne:
: Hy *nog* sy hou van Hans.
: Ek *en* hy hou van Hans.
: Ek *of* hy hou van Hans.

## Afrikaanse voegwoorde 
Die Afrikaanse voegwoorde is:

## Indeling volgens funksie 
Voegwoorde kan volgens hulle funksie as volg ingedeel word:
* Tydigheid (*terwyl*, *nadat* en *voordat*)
* Redegewend (*omdat*, *want*).
* Beperkend (*behalwe*)
* Vergelykend (*soos, asof*)
* Disjunktief (*of*)
* Toegewend (*hoewel, ofskoon*)
* Voorwaardelik (*as*, *indien*, *mits*, *tensy*)

## Gebruik van die komma 
'n Komma word meestal voor 'n voegwoord wat twee sinne verbind geplaas. Die uitsondering is 'dat' en 'en'. As die voegwoord 'of' in 'n neweskikkende hoedanigheid gebruik word, verval die komma in verreweg die meeste gevalle ook.

## Kyk ook 
* Bywoord
* Selfstandige naamwoord
* Byvoeglike naamwoord
* Werkwoord
* Lidwoord
* Dieregeluide, werkwoorde wat die klanke van diere beskryf.
* Trappe van vergelyking
* Intensiewe
Tussenwerpsel

'n **Tussenwerpsel**, ook 'n **ontladingswoord** of **interjeksie** genoem, is 'n uitroep wat emosies/gevoelens uitdruk. So 'n tussenwerpsel kan gebruik word om emosies soos *verskrikking*, *opgewondenheid* of *jammerte* te beskryf.

## Voorbeelde 
Die tussenwerpsel word in *kursief* aangedui:
* *Ag foeitog*, het jy jou vinger raak gesny?
* *Aikôna*, dit gaan nie gebeur nie!
* *Aitsa!* Dis darem 'n mooi verloofring!
* *Eina!* Dit is baie seer.
* *Ga*, dit stink!
* *Hiert*, jou spinnekop!
* *Hoera!* Ons gaan more met vakansie.
* *Rêrig*, kan dit waar wees?
* *Sjoe*, dis darem warm vandag!
Stefan Terblanche

**Stefan Terblanche** (gebore 2 Julie 1975 te Mosselbaai) is 'n oud-Springbokrugbyspeler wat in 37 toetse vir Suid-Afrika gespeel het. Terblanche het vir ’n tydperk die rekord gehou vir die meeste toetsdrieë in een toets, naamlik vyf. Hy het dit behaal in 'n toets teen Italië gedurende Junie 1999. Tonderai Chavhanga het die rekord tot ses verbeter gedurende 2005. Hy was ook deel van Suid-Afrika se span tydens die Rugbywêreldbeker 1999 en Rugbywêreldbeker 2003.

## Eksterne skakel 
*
Hapax

[300px|duimnael|regs|Grafiek wat die verband tussen die rangnommer en die frekwensie van woorde in die roman *Moby-Dick* aandui. Ongeveer 44% van die woorde in hierdie roman, soos die woord "matrimonial", kom slegs een keer voor, en is dus *hapax legomena* (rooi). Ongeveer 17%, byvoorbeeld "dexterity", kom twee keer voor (*dis legomena*; blou in die grafiek). Die [Wet van Zipf voorspel dat die woorde by benadering op 'n reguit lyn lê.]]

'n **Hapax**, of meer volledig 'n **Hapax legomenon**, is 'n woord (of 'n ander taalvorm) wat slegs een keer in 'n konteks gebruik word. Die hapax kom slegs een keer in 'n teks, korpus of 'n selfs 'n taal voor. Dit word dus nooit herhaal nie.

## Etimologie 
*Hapax legomenon* is 'n transliterasie van die Griekse woorde ἅπαξ = "éénmaal" en λεγόμενον = "wat gesê word". Die meervoud is *hapax legomena*. 

Die verwante terme *dis legomenon*, *tris legomenon*, en *tetrakis legomenon* verwys respektiewelik na 'n woord wat slegs twee, drie of vier keer voorkom. Hierdie terme word nie algemeen gebruik nie.

## Beduidendheid 
Die gebruik van hapaxe in antieke tekste maak dit moeilik om hierdie tekste te ontsyfer, omdat die word nie in 'n verskeidenheid van kontekste gebruik word nie. As voorbeeld bemoeilik die gebruik hiervan in Hebreeuse tekste die vertaling van die Bybel.

Die ontleding van hapaxe word ook soms ingespan om die outeurskap van sekere werke te bepaal of te bevestig. Dit is egter nie as 'n betroubare aanduiding nie.

Tydens die ontleding van tale in die rekenaarwetenskap word *hapaxe*, saam met ander woorde wat nie algemeen voorkom nie geïgnoreer omdat hulle van minder belang vir rekenaarmatige tegnieke is. 'n Verdere voordeel is dat minder rekenaargeheue benodig word om tale te ontleed.

## Voorbeelde 
### Hebreeuse voorbeelde 
Volgens die Joodse Ensiklopedie is daar 1&nbsp;500 *hapaxe* in die Hebreeuse Bybel, waarvan slegs 400 nie opsigtelik aan ander woorde verwant is nie. Ter illustrasie:

* *Gvina* (גבינה) is 'n *hapax legomenon* wat slegs in Job 10:10 gebruik word. Die woord word egter algemeen in moderne Hebreeus gebruik.
* *Akut* (אקוט), kom net in Psalms 95:10 voor.
* *Lilith* (לילית) kom net in Jesaja 34:14 voor, waar dit die ondergang van Edom beskryf.
* *Atzei Gopher* (עֲצֵי-גֹפֶר) word net in Genesis 6:14 gebruik, in die instruksie waarvan Noag sy ark moet bou. Daar word vermoed dat dit na sipreshout verwys.

### Griekse voorbeelde 
Die Nuwe Testament in die Bybel bevat 686 *hapax legomena*, waarvan 62 in Petrus 1 en 54 in Petrus 2 voorkom.

## Verwysings
Junior Bokke

Die **Junior Bokke** (of **Baba Bokke**) is Suid-Afrika se nasionale onder-20 rugbyspan. Hulle neem sedert 2008 aan Wêreldrugby se o/20-kampioenskap deel. Die onder-20 toernooi vervang die vorige onder-19 en onder-21 wêreldkampioenskappe. Die Junior Bokke is in 2012 as die wêreldkampioene aangewys nadat hulle die "Baby Blacks" met 22–16 op Nuweland verslaan het.

## Resultate 
; Wêreldrugby o/20-kampioenskap 2008

; Wêreldrugby o/20-kampioenskap 2009

; Wêreldrugby o/20-kampioenskap 2010

; Wêreldrugby o/20-kampioenskap 2011

; Wêreldrugby o/20-kampioenskap 2012

; Wêreldrugby o/20-kampioenskap 2013

; Wêreldrugby o/20-kampioenskap 2014

; Wêreldrugby o/20-kampioenskap 2015

; Wêreldrugby o/20-kampioenskap 2016

; Wêreldrugby o/20-kampioenskap 2017

; Wêreldrugby o/20-kampioenskap 2018

; Wêreldrugby o/20-kampioenskap 2019

; Wêreldrugby o/20-kampioenskap 2023

## Sien ook 
* Blitsbokke
* Opkomende Springbokke
* Springbokke
* Springbokkapteins
* Springbokafrigters

## Verwysings 
## Eksterne skakels 
*  Amptelike webwerf
Hannes Muller

**Hannes Muller** is 'n Suid-Afrikaanse akteur wat bekend is vir die toneelstuk Groet die Grotman.

## Filmografie 
* Babalas, 2013 as dr. Koegelenberg / Plank Koegelenberg / burgemeester Jaap Koegelenberg / Klasie Koegelenberg
* *Parys Parys* (TV-reeks), 2012 as Jan Kleynhans
* ''Angus Buchan's Ordinary People*, 2012 as Ben Wolhuter
* Hoofmeisie, 2011 as Llewellyn Greeff
* *Stander*, 2003 as Jan Wortmann
* *Glory Glory*, 2002
* *The Gates of Cleveland Road* (TV-fliek), 2000 as Jonathan Oakley
* *Wo shi shei*, 1998 
* *The One That Got Away* (TV-fliek), 1996 as Mark
* *The Visual Bible: Matthew*, 1993 as Andrew
* *Sweet 'n Short'', 1991
Laag-Keppel

**Laag-Keppel** is ’n stadjie in die munisipaliteit Bronckhorst in die provinsie Gelderland in Nederland.
Duif (sterrebeeld)

Die **Duif** (Latyn: *Columba*) is ’n klein, dowwe sterrebeeld in die suidelike hemelruim wat laat in die 16de eeu geskep is. Dit lê net suid van die Groot Hond en die Haas.

## Geskiedenis 
Die sterrebeeld is in 1592 deur die Nederlandse sterrekundige Petrus Plancius geskep om die "ongevormde" sterre van die Groot Hond te onderskei. Hy het dit oorspronklik "Noag se Duif" genoem.

## Ruimtevoorwerpe 
Die Duif is taamlik onopvallend; die helderste ster, Alpha Columbae (α&nbsp;Col), het ’n helderheid van 2,65&nbsp;mag. Die enigste ander ster met ’n naam is Beta Columbae, wat Wazn of Wezn genoem word (Arabies vir ’n gewig).

Die Duif bevat die drosterster Mu Columbae, wat waarskynlik uit die Iota Orionis-stelsel gewerp is.

## Verwysings 
* Ian Ridpath and Wil Tirion (2007). *Stars and Planets Guide*, Collins, Londen. . Princeton University Press, Princeton. .

## Eksterne skakels 
* Star Tales – Columba
* Columba Constellation

* 15px Hierdie artikel is vertaal uit die Engelse Wikipedia
Letter

duimnael|300px|Letterkaartjies
duimnael|300px|Letterontwerp uit 1517

'n **Letter** of **karakter** is 'n teken wat in die geskrewe taal gebruik word om een of enkele opeenvolgende klanke in gesproke taal weer te gee. Al die letters wat in 'n taal gebruik word vorm saam die alfabet van die taal. 'n Klein hoeveelheid letters word benodig vir al die taal se woorde. Minder as tien karakters is al moontlik, maar hoe beter die letters die spraak, en dus alle klanke van 'n taal moet kan verteenwoordig, hoe meer karakters word benodig. Tog bly dit aantal karakters feitlik altyd onder die vyftig, wat die alfabet, in teenstelling met hiërogliewe, 'n gerieflik manier maak om gesproke taal weer te gee.

Die konsep grafeem is feitelik dieselfde as 'n letter, maar hierdie term word hoofsaaklik in fonologiese kontekste gebruik, deurgaans in kombinasie met die konsep van 'n foneem.

## Sien ook 
* Alfabet
* Skryfstelsel

## Eksterne skakels 
*
Karakter

**Karakter** kan na een van die volgende verwys:

* Karakter (rekenaars), 'n eenheid van inligting in rekenaars
* Letter, 'n karakter (skryfteken) wat in die geskrewe taal gebruik word.
* Karakter (kuns), karakter in 'n verhaal.
* Die karaktereienskappe of aard van 'n persoon of voorwerp.

## Eksterne skakels 
*
Poole

**Poole** is 'n groot kusdorp in die graafskap Dorset, in suidelike Engeland. Die kusdorp lê 33&nbsp;km oos van Dorchester en Poole grens aan die stad Bournemouth in die ooste.
Klein Hond (sterrebeeld)

Die **Klein Hond** (Latyn: *Canis Minor*) is ’n klein sterrebeeld in die noordelike hemelruim. Dit is een van die 48 konstellasies wat deur die 2de-eeuse sterrekundige Ptolemeus beskryf is (hoewel net twee sterre geïdentifiseer is) en is steeds een van die 88 moderne sterrebeelde. Dit word beskou as een van die Jagter se twee jaghonde; die ander een is die Groot Hond.

Dit het net twee helder sterre, Procyon (α&nbsp;CMi, 0,38&nbsp;mag) en Gomeisa (β&nbsp;CMi, 2,9&nbsp;mag). Eersgenoemde is die sewende helderste ster aan die naghemel, asook een van die naastes aan die Aarde.

## Ruimtevoorwerpe 
Procyon is Grieks vir "voor die hond", aangesien die ster ’n uur voor die "Hondester", Sirius, opkom. Dit is eintlik ’n dubbelster wat bestaan uit ’n geel-wit hoofreeksster van spektraaltipe F5&nbsp;IV-V met die naam Procyon&nbsp;A, en ’n dowwe wit dwerg van spektraaltipe DA met die naam Procyon&nbsp;B. Laasgenoemde, wat elke 41 jaar om die ander ster wentel, het ’n helderheid van 10,7&nbsp;mag. Dit is dieselfde geval met NGC&nbsp;2394. NGC&nbsp;2508 is ’n sterrestelsel met ’n helderheid van 13&nbsp;mag wat sowat 205&nbsp;miljoen ligjare van die Aarde af lê en sowat 80&nbsp;000 ligjare in deursnee is. NGC&nbsp;2402 is twee sterrestelsels wat lyk of hulle naby mekaar lê en interaktief is. Hulle het ’n helderheid van net 14 en 15&nbsp;mag onderskeidelik en is na raming sowat 245&nbsp;miljoen ligjare van mekaar.

## Verwysings 
* 
* 

## Eksterne skakels 
* The Deep Photographic Guide to the Constellations: Canis Minor

* 15px Hierdie artikel is vertaal uit die Engelse Wikipedia
Laag-Soeren

**Laag-Soeren** is ’n nedersetting in die munisipaliteit Rheden in die provinsie Gelderland in Nederland.
Groot Hond (sterrebeeld)

Die **Groot Hond** (Latyn: *Canis Major*) is ’n sterrebeeld in die suidelike hemelruim. Dit is een van die 48 konstellasies wat deur die 2de-eeuse sterrekundige Ptolemeus beskryf is en is steeds een van die 88 moderne sterrebeelde. Dit word beskou as een van die Jagter se twee jaghonde; die ander een is die Klein Hond.

Die Groot Hond bevat Sirius, die helderste ster aan die naghemel wat deel is van die sterrepatroon die Somerdriehoek in die Suidelike Halfrond (of Winterdriehoek in die Noordelike Halfrond). Dit is ook die Groot Hond se neus.

## Ruimtevoorwerpe 
Die Groot Hond is baie opvallend vanweë sy baie helder sterre. Benewens Sirius is daar nog drie sterre wat helderder as 2&nbsp;mag is.

## Mitologie 
Die sterrebeeld word algemeen beskou as een van die Jagter se twee jaghonde, wat die Haas jaag of die Jagter help om teen die Bul te veg. Dit word deur Aratos, Homeros en Hesiodus genoem. Die Antieke Grieke het net een hond genoem, maar teen die tyd van die Antieke Romeine het die Klein Hond sy opwagting gemaak as die Jagter se tweede jaghond.

## Sien ook 
* 12 Canis Majoris

## Verwysings 
## Bronne 
* 
* 
* 

## Eksterne skakels 
* The Deep Photographic Guide to the Constellations: Canis Major
* Star Tales – Canis Major

* 15px Hierdie artikel is vertaal uit die Engelse Wikipedia
Tonderai Chavhanga

**Tonderai Chavhanga** (* 24 Desember 1983, Masvingo) is 'n Springbokrugbyspeler wat tans die Suid-Afrikaanse rekord hou vir die meeste toetsdrieë in een toets, naamlik ses.

## Eksterne skakel 
* 
* Tonderai Chavhanga by itsrugby.co.uk
Wêreldrugby o/20-kampioenskap

Die **Wêreldrugby o/20-kampioenskap** (tot in 2014 bekend as die **IRR Juniorrugbywêreldbeker**) is ’n internasionale rugbykompetisie wat deur Wêreldrugby vir o/20-spelers aangebied word. Die eerste toernooi is in Junie 2008 in Wallis aangebied en vervang die vorige o/19- en o/21-kompetisies.

Twaalf spanne neem jaarliks aan die kompetisie deel. Aanvanklik het 16 spanne deelgeneem, maar om finansiële redes is besluit om slegs twaalf spanne vanaf 2010 te laat deelneem. Vanaf 2026 sal weer 16 spanne kan deelneem.

Die Juniorrugbywêreldbeker is die hoogste vlak van Wêreldrugby se toernooistruktuur vir o/20-spanne. ’n Tweede vlak, die Wêreldrugby o/20-trofee word ook vir minder sterk lande aangebied en agt lande ding hierom mee.

Promosie en relegasie tussen die twee toernooie word toegepas. Die wenner van die trofee sal aan die volgende jaar se Kampioenskap deelneem terwyl die span wat laaste geëindig het in die Kampioenskap om die volgende jaar se trofee sal meeding.

## Uitslae 
## Spanne 
## Deelnemende lande 
; Verklaring
* &nbsp;&nbsp; = Gasheer
* 1ste = Kampioen
* 2de = Tweede plek
* 3de = Derde plek
* 4de = Vierde plek
* plasing = Gerelegeer na o/20-trofee
* *WT* = o/20-trofee-deelnemer
* *k* = Gekwalifiseer
* **–** = Nie gekwalifiseer nie

## Sien ook 
* Junior Bokke, Suid-Afrika se o/20-span
* Rugbywêreldbeker, vir seniorspelers
* Wêreldrugby o/20-trofee, ook vir juniorspelers

## Verwysings 
## Eksterne skakels 
*  Juniorrugbywêreldbeker – op Wêreldrugby se webwerf
*  *World Rugby U20 Championship: The story so far* – op Wêreldrugby se webwerf
Papenkuilsrivier

Die **Papenkuilsrivier** is geleë in die Oos-Kaapprovinsie van Suid-Afrika. Die rivier het 'n opvanggebied van ongeveer 600 vierkante kilometer, en mond uit in Algoabaai in die Indiese Oseaan, 5 kilometer noord van Port Elizabeth se middestad. Vir die laaste 3 kilometer voor die monding, loop die rivier deur die industrieële areas van *North End* en *Deal Party*, waar die rivier gekanaliseer is met beton. 

## Verwysings
Pontdrif

**Pontdrif** is 'n grenspos tussen Suid-Afrika en Botswana teen die Limpoporivier in Limpopo. Die grenspos is 'n klein entjie wes van die Mapungubwe Nasionale Park.

Die kruising is nie begaanbaar wanneer die Limpoporivier in vloed is nie. Voetgangers mag van 'n kabelkar oor die rivier gebruik maak.
  

## Sien ook 
* Grensposte van Suid-Afrika

## Verwysings
Multiversum

duimnael|’n Kunstenaarsvoorstelling van ’n multiversum.
Die term **multiversum** verwys na die idee dat daar benewens ons heelal nog (volgens sommige talle) ander heelalle bestaan. Dié verskillende heelalle word soms parallelle heelalle genoem.

Volgens die oerknaltoerie dy die heelal uit, maar as ander heelalle dieselfde doen, sal hulle mekaar eindelik kruis. Dan sal nuwe sentrums ontstaan waar materie opnuut saamsmelt. So kan nuwe oerknalle en ’n "superheelal" ontstaan.

## Eksterne skakels 
* *The Structure of the Multiverse*, David Deutsch
* Many Worlds & Parallel Universes
Umzimkulurivier

Die **Umzimkulurivier** is 'n rivier in KwaZulu-Natal, Suid-Afrika wat ontspring in die Drakensberge naby die Lesothogrens. Die rivier vloei suid-oos verby Underberg en mond uit in die Indiese Oseaan by Port Shepstone.
 

Die Umzimkulu was voorheen 'n deel van die grens tussen die Oos-Kaap en KwaZulu-Natalprovinsies, maar sedert sekere areas (eksklawes) se provinsiale grense verskuif is, is dit nie meer die geval nie.

## Verwysings
Haas (sterrebeeld)

Die **Haas** (Latyn: *Lepus*) is ’n sterrebeeld wat suid van die hemelewenaar lê, net suid van die Jagter. Dit is een van die 48 konstellasies wat deur die 2de-eeuse sterrekundige Ptolemeus beskryf is en is steeds een van die 88 moderne sterrebeelde. Dit word soms uitgebeeld as ’n haas wat deur die Jagter of sy jaghonde gejag word.

## Ruimtevoorwerpe 
Vier sterre van die sterrebeeld (α, β, γ en δ Lep) vorm ’n vierhoek en is in Arabies bekend as ''‘Arsh al-Jawzā''', "die troon van Jawzā'" of *al-Nihāl*, "die kamele wat hul dors les".

R Leporis en T Leporis is Mira- veranderlike sterre. Daar is een Messier-voorwerp in die Haas, Messier 79. Dit is ’n dowwe sterreswerm met ’n helderheid van sowat 8 mag.

## Verwysings 
* 
* 
* Ian Ridpath and Wil Tirion (2007). *Stars and Planets Guide*, Collins, Londen. . Princeton University Press, Princeton. .

## Eksterne skakels 
* The Deep Photographic Guide to the Constellations: Lepus
* Star Tales – Lepus

* 15px Hierdie artikel is vertaal uit die Engelse Wikipedia
Sterrestelselswerm

duimnael|300px|Die sterrestelselswerm Abell&nbsp;1689.

’n **Sterrestelselswerm** of **swerm sterrestelsels** is ’n groot versameling van sterrestelsels wat deur onder meer hul onderlinge swaartekrag bymekaar gehou word. ’n Swerm kan uit tientalle tot duisende sterrestelsels bestaan. In die Abell-katalogus is 4&nbsp;073 sterrestelselswerms opgeneem.

Bekende swerms naby die Aarde is die Virgo-, die Hercules- en die Coma-sterrestelselswerm. In die omgewing van die Norma-sterrestelselswerm is ’n enorme swerm met so ’n groot invloed dat die lokale uitdying van die ruimte (Hubble-konstante) daardeur geraak word. Dit word die Groot Aantrekker genoem.

## Sterrestelselgroepe 
Swerms met minder as 50 sterrestelsels word eerder groepe sterrestelsels genoem en nie swerms nie. Daar is egter nie ’n spesifieke skeidslyn tussen die twee terme nie. Ons Melkweg is deel van ’n groep sterrestelsels, die Lokale Groep. Dit bevat naas die Melkweg die Andromeda-sterrestelsel en sowat 40 ander, kleiner sterrestelsels. ’n Nabygeleë swerm wat groter is, is die Virgo-sterrestelselswerm.

## Samestelling 
Visuele waarneming maak dit moontlik om ’n swerm sterrestelsels te omskryf as " ’n versameling stelsels waarvan die swaartekrag mekaar beïnvloed". Nogtans is die snelheid van die individuele sterrestelsels te groot dat hulle op so ’n manier gebind kan word. Dit impliseer dat daar óf nog ’n onsigbare massa aanwesig moet wees óf ’n ander aantrekkende krag bestaan naas swaartekrag. Met behulp van X-straalmeting is vasgestel daar is wel ’n groot hoeveelheid gas tussen die sterrestelsels aanwesig. Hierdie intraswermmedium is baie warm, tussen 107 K en 108 K, en die massa daarvan oortref dié van die sterrestelsels.

Selfs hierdie massa is egter nie genoeg om die swerm bymekaar te hou nie. Die onsigbare materie wat daarvoor verantwoordelik is, word donker materie genoem, en omdat dit nie regstreeks waarneembaar is nie, weet niemand waaruit dit bestaan nie. ’n Tipiese sterrestelselswerm bevat slegs 5% sigbare materie, 10% gas (wat X-strale uitstuur) en die res is donker materie.

## Basiese eienskappe 
’n Gemiddelde sterrestelselswerm het die volgende eienskappe:
* Dit bestaan uit 50 tot 1&nbsp;000 sterrestelsels, warm gas wat X-strale uitstuur en groot hoeveelhede donker materie
* Dié drie komponente is gelyk verdeel oor die hele swerm
* Dit bevat ’n totale massa gelyk aan 1014 tot 1015 sonmassas
* Dit het ’n deursnee van tussen 2 en 10&nbsp;miljoen parsek
* Die snelhede van die individuele sterrestelsels is tussen 800 en 1&nbsp;000&nbsp;km/s

## Sien ook 
* Superswerms

## Eksterne skakels 
* 15px Hierdie artikel is vertaal uit die Nederlandse Wikipedia
Hande vashou

**Hande vashou** toon fisieke intimiteit tussen twee of meer mense. Dit kan romanties van aard wees of nie.

'n Paartjie hou hande vas|duimnael|regs
[duimnael|regs|[George W. Bush en Koning Abdullah van Saoedi Arabië se hande vashou het die VSA ontstig.]]

Of vriende hande vashou hang van kultuur en geslag af: In die Westerse kultuur word dit hoofsaaklik beoefen deur vroue en kinders (soms om beheer uit te oefen), egpare en romantiese paartjies. In Arabiese lande, Afrika en sekere dele van Suid-Asië hou ook mans en/of seuns as teken van vriendskap en/of respek hande vas. Dit is 'n redelik algemene gesig in die Weste vir tienermeisies om vriendskaplik hande vas te hou, maar nie soseer onder tienerseuns nie.

Hierdie gebruik onder mans kan ongemak onder gemeenskappe veroorsaak wat nie daaraan gewoond is nie, soos onder die Amerikaners toe oudpresident George Bush en die destydse kroonprins Abdullah van Saoedi-Arabië in die openbaar hande vasgehou het.

Mense hou hande vas of neem 'n ander se hand in syne/hare om die volgende redes:
* in verskeie rituele
:* handdruk
:* tydens sekere godsdiensgebruike, om te bid
:* tydens verskeie godsdienstige rituele
150px|Vriendskap of liefde?|duimnael|regs
* om vriendskap of liefde uit te druk
* om fisieke intimiteit te geniet (nie noodwendig eroties van aard nie)
* om emosionele steun
* leiding ('n kind, blinde, in donkerte, ens.)
* aandrang om te volg
* om bymekaar te hou (binne 'n skare of in duisternis)
* om ander te help om te loop, staan of op te klim
* om samehorigheid te toon
* om te dans
* om jou balans te hou
* om arm te druk
* vir veiligheid wanneer die straat oorgesteek word
* tydens valskermspring
* in reddingspogings, om iemand na veiligheid te trek
* om 'n hand se vorm of grootte met 'n ander s'n te vergelyk
Superswerm

duimnael|links|280px|Die Abell 901/902-superswerm is net meer as twee miljard ligjare van die Aarde af.
[regs|280px|duimnael|’n Kaart van die superswerms en [superholtes die naaste aan die Aarde.]]

’n **Superswerm** is ’n groot groep kleiner sterrestelselswerms of -groepe. Dit is van die grootste bekende strukture van die heelal. Hulle is so groot dat hulle nie deur swaartekrag verbind word nie en gevolglik deelneem aan die Hubble-uitdying.
## Bestaan 
Die bestaan van superswerms is ’n aanduiding dat die sterrestelsels in ons heelal nie egalig versprei is nie; die meeste word saamgebind in groepe en swerms wat tot duisende stelsels kan bevat, en hulle vorm op hul beurt selfs groter strukture bekend as superswerms.

Superswerms vorm weer nóg groter strukture wat filamente of "groot mure" genoem word. Laasgenoemde kan tussen ’n paar miljoen en ’n miljard ligjare groot wees en meer as 5% van die sigbare heelal beslaan.

Tussen superswerms is daar groot ruimteleemtes of superholtes waarin min sterrestelsels voorkom.

## Lys van superswerms 
### Nabygeleë superswerms 
### Verafgeleë superswerms 
### Heel verafgeleë superswerms 
## Diagram 
## Verwysings 
: *15px Hierdie artikel is vertaal uit die Engelse Wikipedia*

## Eksterne skakels 
* Lokale superswerms – oorsig
* Die naaste superswerms
Daejeon

duimnael|links|Daejeon (Heodeok) in 1872
**Daejeon** (Koreaans: 대전광역시, [tɛd͡ʑʌn], , letterlik: "groot veld") is die vyfde grootste stad na die hoofstad Seoel, Busan, Incheon en Daegu in die weste van Suid-Korea en is in die suidweste van die Koreaanse Skiereiland geleë. Die stad het 'n bevolking van 1&nbsp;469&nbsp;543 in 2022 gehad en beslaan 'n oppervlakte van 539,85&nbsp;km². Daejeon was tydens die Korea-oorlog tydelik die hoofstad van Suid-Korea en was grootliks vernietig. Ná die oorlog het egter 'n groot herboufase vir die stad begin. Dit was een van die gasheerstede tydens die FIFA Sokker-Wêreldbekertoernooi in 2002 wat Japan en Suid-Korea saam aangebied het.

## Eksterne skakels 
*  
*  Amptelike webwerf
*
Superholte

duimnael|250px|Die heelal tot 1&nbsp;miljard ligjare van die Aarde af, met die naaste superswerms en superholtes.

Holtes of leemtes in die ruimte is gebiede waar daar 'n algemene afwesigheid van of relatiewe gebrek aan sigbare materie is. **Superholtes** of superleemtes is in sterrekunde leë ruimtes tussen superswerms en filamente waarin geen of min sterrestelsels voorkom. Filamente is die grootste strukture wat in die  heelal gevind word.

Superholtes is die eerste keer in 1978 ontdek tydens ’n studie deur Stephen Gregory en Laird A. Thompson by die Kittpiek-sterrewag in Arizona, VSA. Superholtes het gewoonlik ’n deursnee van 11 tot 150&nbsp;miljoen parsek. Superholtes in digte omgewings is gewoonlik kleiner as dié in omgewings met laer digtheid.

Die Plaaslike Superswerm, waarvan ons Melkweg deel uitmaak, grens tussen die Noordelik Plaaslike - en Suidelik Plaaslike Superleemtes.  Die Noordelike Plaaslike Superleemte is 86 miljoen parsek vanaf die aarde en 146 miljoen parsek breed terwyl die Suidelike Superleemte 135 miljoen parsek weg vanaf die aarde is en so 158 miljoen parsek breed is. Dit word omring deur die Plaaslike, Coma- en Hercules-superswerms. Dit is nie heeltemal leeg nie, maar bevat slegs enkele sterrestelsels.

## Verwysings 
: *15px Hierdie artikel is vertaal uit die Engelse en die Nederlandse Wikipedia*

## Eksterne skakels 
* Animated views of voids and their distribution  van Hume Feldman met Sergei Shandarin, Universiteit van Kansas, Lawrence, VSA.
* Visualization of Nearby Large-Scale Structures Fairall, A. P., Paverd, W. R., & Ashley, R. P.
Gwangju

duimnael|links|'n Lugbeeld van Gwangju
**Gwangju** (Koreaans: 광주광역시, [kwaŋ.dzu], ) is die sesde grootste stad na die hoofstad Seoel, Busan, Incheon, Daegu en Daejeon in die suidweste van Suid-Korea en is in die suidweste van die Koreaanse Skiereiland geleë. Die stad het 'n bevolking van 1&nbsp;490&nbsp;092 in 2019 gehad en beslaan 'n oppervlakte van 501,24&nbsp;km². Die stad is in 57 v.C. gestig en was tydens die Drie koninkryke van Korea die administratiewe sentrum van die Baekje-ryk. Dit was een van die gasheerstede tydens die FIFA Sokker-Wêreldbekertoernooi in 2002 wat Japan en Suid-Korea saam aangebied het.

## Eksterne skakels 
*  
*  Amptelike webwerf
*
George Bush

**George Bush** kan verwys na:
* George H.W. Bush (1924 – 2018), 41ste Amerikaanse president
* George W. Bush (1946 – ), 43ste Amerikaanse president
57 v.C.

## Gebeure 
* Die stad Gwangju word in Suid-Korea gestig.
*Phraates III word deur sy seuns vermoor. Een seun Orodes II word die nuwe Partiese heerser. Sy broer Mithridates word medekoning.
* Die Romeinse generaal Cato verower Siprus. Auletes se broer pleeg selfmoord.
## Geboortes 
*

## Sterftes 
* Cleopatra VI van Egipte - Auletes se dogter en die suster van Cleopatra VII
* Phraates III van Parthië

## Verwysings
Eenhoring (sterrebeeld)

Die **Eenhoring** (Latyn: *Monoceros*) is ’n dowwe sterrebeeld op die hemelewenaar. Die naam kom uit die Griekse mitologie en die skepping daarvan word toegeskryf aan die 17de-eeuse Nederlandse kartograaf Petrus Plancius.

## Ruimtevoorwerpe 
Die Eenhoring kan nie maklik met die blote oog gesien word nie omdat dit nie helder sterre bevat nie. Alpha Monocerotis het ’n helderheid van 3,93&nbsp;mag en is effens helderder as Gamma Monocerotis (3,98&nbsp;mag). Met ’n klein teleskoop kan ’n paar interessante voorwerpe wel gesien word. Beta Monocerotis is ’n indrukwekkende driedubbele ster wat ’n driehoek vorm. Hul helderheid is 4,7, 5,2 en 6,1&nbsp;mag. William Herschel het dit in 1781 ontdek en dit "een van die mooiste tonele in die lug" beskryf. Epsilon Monocerotis is ’n dubbelster met ’n helderheid van 4,5 en 6,5&nbsp;mag.

V838 Monocerotis, ’n veranderlike rooi superreusester, het op 6&nbsp;Januarie 2002 ’n uitbarsting gehad; in Februarie van daardie jaar het sy helderheid in een dag met ’n faktor van 10&nbsp;000 toegeneem. Daarna het die Hubble-ruimteteleskoop ’n lig-eggo waargeneem wat die stof om die ster verlig het. Die sterrebeeld bevat ook Plaskett se Ster, ’n massiewe dubbelster met ’n massa van sowat 100 sonmassas.

Die Eenhoring bevat twee planete: COROT-7b en COROT-7c. Eersgenoemde het ’n deursnee van 1,58 keer dié van die Aarde. Albei planete is in 2009 ontdek.

Die sterrebeeld het verskeie sterreswerms en newels, onder meer:
* Messier 50, ’n oop swerm
* Die Roset-newel (NGC&nbsp;2237-9,46)
* Die Kersboom-sterreswerm en verwante Keël-newel (NGC&nbsp;2264)

## Verwysings 
## Bronnelys 
* 

## Eksterne skakels 
* VISTA Reveals the Secret of the Unicorn — ESO Photo Release
* The Deep Photographic Guide to the Constellations: Monoceros
* The Constellations Web Page – Monoceros
* Star Tales – Monoceros

* 15px Hierdie artikel is vertaal uit die Engelse Wikipedia
Plaaslike Groep

duimnael|Die onreëlmatige sterrestelsel Sextans&nbsp;A is lid van die Plaaslike Groep en is 4,3&nbsp;miljoen ligjare van die Aarde af. Die helder Melkweg-sterre op die voorgrond lyk hier geel. Agter hulle lê die sterre van Sextans A met jong, blou sterreswerms duidelik sigbaar.

Die **Plaaslike Groep** is die groep sterrestelsels wat ons Melkweg insluit. Dit bestaan uit meer as 50 stelsels (insluitende dwergsterrestelsels) en sy swaartekragmiddelpunt lê iewers tussen die Melkweg en die Andromeda-sterrestelsel. Die sterrestelsels van die Plaaslike Groep het ’n deursnee van 10&nbsp;miljoen ligjare en ’n geraamde massa van 1,29±0,14  sonmassas (M☉). Die groep is deel van die Plaaslike Superswerm, ook genoem die Virgo-superswerm.

Die grootste twee lede van die groep is die Melkweg en die Andromeda-sterrestelsel, albei spiraalvormige stelsels met ’n eie stelsel satellietgalaktikas.
* Die Melkweg se satellietstelsel bestaan uit die Sagittarius-dwergsterrestelsel, Groot en die Klein Magellaanse Wolk, Canis Major-, Ursa Minor-, Draco-, Carina-, Sextans-, Sculptor-, Fornax-, Leo I-, Leo II-, Ursa Major I- en Ursa Major II-dwergsterrestelsel.
* Andromeda se satellietstelsel bevat M32, M110, NGC&nbsp;147, NGC&nbsp;185 en Andromeda&nbsp;I tot Andromeda&nbsp;XX.
* Die Triangulum-sterrestelsel, die derde grootste een in die Plaaslike Groep, is dalk deel van die Andromeda-stelsel of dalk nie. Pisces-dwerg is ewe ver van Andromeda en Triangulum en kan ’n satelliet van enigeen van die twee wees.
* Dit is onseker waartoe NGC&nbsp;3109, asook sy metgeselle Sextans A en die Antlia-dwerg behoort, weens hul groot afstand van die middel van die Plaaslike Groep af.
Die ander lede van die groep is wat swaartekrag betref afgesonder van hierdie groot subgroepe: IC&nbsp;10, IC&nbsp;1613, Phoenix-dwerg, Leo&nbsp;A, Tucana-dwerg, Cetus-dwerg, Pegasus-dwerg, Wolf-Lundmark-Melotte, Aquarius-dwerg en Sagittarius-dwerg.

## Geskiedenis 
Die term "Plaaslike Groep" is die eerste keer deur Edwin Hubble gebruik in hoofstuk VI van sy boek *The Realm of the Nebulae*. Hy het aanvanklik 12 lede van die groep genoem, maar teen 2003 het dit tot 36 toegeneem nadat feitlik twee dosyn sterrestelsels met ’n lae ligsterkte ontdek is.

## Sterrestelsels 
### Kaart 

Lêer:Local Group.svg|frame|senter|Die Plaaslike Groep.

### Verskillende stelsels 
## Ander merkwaardige voorwerpe 
* Smith se Wolk, ’n hoësnelheidswolk tussen 32&nbsp;000 en 49&nbsp;000 ligjare van die Aarde
* HVC 127-41-330, ’n hoësnelheidswolk 2,3&nbsp;miljoen ligjare van die Aarde
* Monoceros-ring, ’n ring van sterre om die Melkweg wat moontlik uit ’n sterrestroom bestaan wat van die Canis Major-dwergsterrestelsel weggeskeur is

## Diagram 
## Verwysings 
## Eksterne skakels 
* Die Plaaslike Groep
* 

* 15px Hierdie artikel is vertaal uit die Engelse Wikipedia
Seongnam

**Seongnam** (Koreaans: 성남시) is 'n groot stad in die noordweste van Suid-Korea en is in die weste van die Koreaanse Skiereiland geleë. Die stad het 'n bevolking van 914&nbsp;832 in 2024 gehad en beslaan 'n oppervlakte van 141,7&nbsp;km². Die stad is suidoos van die hoofstad Seoel geleë en die stadsgebied gaan oor na die hoofstad se metropolitaanse gebied.

## Eksterne skakels 
*  Amptelike webwerf
*
Ulsan

duimnael|links|Ulsan se stadshorison met die Taehwa-rivier in die voorgrond
**Ulsan** (Koreaans: 울산광역시, [uɭ.s͈an]) is die agtste grootste stad na die hoofstad Seoel, Busan, Incheon, Daegu, Daejeon, Gwangju en Suwon in die suidweste van Suid-Korea en is in die suidweste van die Koreaanse Skiereiland geleë. Die stad het 'n bevolking van 1&nbsp;199&nbsp;717 in 2015 gehad en beslaan 'n oppervlakte van 1&nbsp;057,136&nbsp;km². Dit grens in die suide aan Busan en in die noorde aan Gyeongju. Dit was een van die gasheerstede tydens beide die FIFA Sokker-Konfederasiebeker in 2001 en FIFA Sokker-Wêreldbekertoernooi in 2002 wat Japan en Suid-Korea saam aangebied het.

## Nywerhede 
[duimnael|links|[Nasa-satellietbeeld van Ulsan]]
duimnael|links|Ingang na die Ulsan Sentrale mark
Ulsan is die nywerheidsreus van Suid-Korea, wat die hart vorm van Ulsan se industriële distrik. Dit is die tuiste van die wêreld se grootste motorvervaardigingsaanleg wat deur die Hyundai Motormaatskappy bedryf word, die wêreld se grootste skeepswerf wat deur Hyundai Heavy Industries bedryf word, en die wêreld se tweede grootste olieraffinadery, wat deur SK Energy besit word.

Ulsan is aan die See van Japan geleë en beskik oor Suid-Korea se tweede belangrikste hawe ná die van Busan. In 2012 het Ulsan 'n BBP per capita van $79&nbsp;623 gehad, die hoogste van enige streek in Suid-Korea.

## Administratiewe afdelings 
Ulsan word in vier administratiewe distrikte *(gu)* en een *county* verdeel:
* Buk Distrik (북구; 北區)
* Dong Distrik (동구; 東區)
* Jung Distrik (중구; 中區)
* Nam Distrik (남구; 南區)
* Ulju County (울주군; 蔚州郡)

## Verwysings 
## Eksterne skakels 
*  
*  Amptelike webwerf
*
Changwon

**Changwon** (Koreaans: 창원시, [tɕʰaŋ.wʌn]) is 'n groot stad in die suidooste van Suid-Korea en is in die suidooste van die Koreaanse Skiereiland geleë. Die stad het 'n bevolking van 1&nbsp;001&nbsp;902 in 2024 gehad en beslaan 'n oppervlakte van 747,12&nbsp;km². Changwon is aan die See van Japan geleë, beskik oor Suid-Korea se derde belangrikste hawe ná die buurstede Busan en Ulsan en is een van die belangrikste ekonomiese sentrums van Suid-Korea.

## Eksterne skakels 
*  
*  Amptelike webwerf
Mont Blanc-tonnel

duimnael|Italiaanse kant van die tonnel
duimnael|Franse kant van die tonnel.

Die **Mont Blanc-tonnel** strek deur die Alpe en verbind Frankryk met Italië. Die tonnel is 11,6&nbsp;km lank en het ses en 'n half jaar geneem om te voltooi, met 'n vermoë van 600 voertuie per uur in beide rigtings. Die tonnel is op 16 Julie 1965 in diens gestel. 

### Brand in die Mont Blanc-tonnel 
Op 24 Maart 1999 sterf 38 mense in die tonnel toe 'n Belgiese vragmotor gelaai met meel en margarine aan die brand geslaan het in die tonnel.

## Bron 
* On This Day. Hamlyn. 1992.
Tonnel

duimnael|Burgholz-tonnel in Wuppertal.
duimnael|Rit deur 'n motortonnel.

'n **Tonnel** is 'n ondergrondse deurgang tussen twee punte. Tonnels is lang ingeslote ruimtes met openinge wat as in- en uitgange dien. Hierdie openinge is gewoonlik aan weerskante op die verste punte van die tonnel geplaas. Tonnels word gebruik om verkeer (soos karre en treine) te dra, om water te kanaliseer, om kabels aan te lê, en vir verskeie ander gebruike.

Tonnels word in verskillende soorte grond gegrawe, van sagte sand tot harde rots. Die beste metode word deur die tipe grond waardeur die tonnel moet loop bepaal. As voorbeeld kan vlak tonnels gegrawe en daarna weer bedek word. Groot boormasjiene word deesdae gebruik vir dieper tonnels wat deur harde rotslae loop. Beheerde ontploffings word ook soms ingespan om tonnels stukkie vir stukkie oop te skiet. In die ou tyd is tonnels met die hand gegrawe.

Die bou van tonnels verg groot siviele ingenieursprojekte wat groot somme geld kan kos. Die beplanning en bou van 'n lang tonnel kan verskeie jare duur.

## Tonnels in Suid-Afrika 
* Daspoorttonnel
* Hugenotetonnel
* Ovistonnel

## Sien ook 
* Kanaaltonnel
Suwon

**Suwon** (Koreaans: 수원시, [sʰu.wʌn], letterlik: "waterbron") is die sewende grootste stad na die hoofstad Seoel, Busan, Incheon, Daegu, Daejeon en Gwangju in die noordweste van Suid-Korea en is in die weste van die Koreaanse Skiereiland geleë. Die stad het 'n bevolking van 1&nbsp;241&nbsp;311 in 2019 gehad en beslaan 'n oppervlakte van 121,1&nbsp;km². Die stad is 48&nbsp;km suidoos van die hoofstad Seoel geleë en omring die hoofstad se Metro. Dit was een van die gasheerstede tydens beide die FIFA Sokker-Konfederasiebeker in 2001 en FIFA Sokker-Wêreldbekertoernooi in 2002 wat Japan en Suid-Korea saam aangebied het.

duimnael|links|Suwon se stadshorison met die Hwaseong-vesting op die voorgrond
Dit is die hoofstad en grootste stad van Gyeonggi-do, die digsbevolkte provinsie van Suid-Korea. Met 'n bevolking van byna 1,3 miljoen, is dit groter as Ulsan, hoewel dit nie as 'n metropolitaanse stad beheer word nie.

## Geskiedenis 
duimnael|links|Vlae op die Hwaseong-vesting
Suwon bestaan in verskillende vorme in die geskiedenis van Korea, van 'n klein nedersetting tot 'n belangrike industriële en kulturele sentrum. Dit is die enigste volledig ommuurde stad in Suid-Korea. Die stadsmure is een van die gewildste toeristebestemmings in die Gyeonggi-provinsie. Samsung se hoofkwartier en navorsingsentrum is in Suwon. Die stad word bedien deur drie snelweë, die nasionale spoorwegnetwerk en die Seoul Metropolitan Subway. Suwon is 'n groot opvoedkundige sentrum met elf universiteite.

## Geografie 
Suwon lê in die noorde van die Gyeonggi-vlakte, net suid van Seoel. Dit grens aan Uiwang in die noordweste, Yongin in die ooste, die stad Hwaseong in die suidweste en deel ook 'n kort grens met Ansan in die weste. Daar is 'n paar heuwels rondom Suwon. Die hoogste hiervan is Gwanggyosan in die noorde, op die grens met Yongin, hoewel dié in die ooste meer is. Gwanggyosan is 582 meter (1&nbsp;909&nbsp;vt) bo seespieël.

Die meeste strome wat deur Suwon loop, is afkomstig van Gwanggyosan of ander nabygeleë pieke. Aangesien Suwon aan die oostekant begrens word deur heuwels, klowe, en veral die Suwoncheon (en een noemenswaardige sytak synde die Jungbocheon), vloei dit suidwaarts deur die stad en mond uiteindelik by Asanbaai in die Geelsee uit. Die hele Suwon word op hierdie manier gedreineer.

## Verwysings 
## Eksterne skakels 
*  
*  Amptelike webwerf
*
Mis

**Mis** kan na een van die volgende verwys:

* Mis, dynserige waterdruppeltjies wat in die lug hang.
* Mis, 'n Rooms-katolieke erediens.
* Swart Mis, 'n sataniese religieuse plegtigheid.
* Die mis (uitskeiding) van diere.
Sinoniem (taksonomie)

'n **Sinoniem** in taksonomie verwys na 'n wetenskaplike naam wat tans nie meer gebruik word nie en met 'n nuwe naam vervang is. Hierdie sinonieme, in teenstelling met normale sinonieme, is nie almal op gelyke vlak nie en die een kan nie sondermeer met 'n ander vervang word nie.

## Sien ook 
* Sinoniem
Marakele- Nasionale Park

Die **Marakele- Nasionale Park** is geleë in Limpopo, 15&nbsp;km noordoos van Thabazimbi. Die park is 67&nbsp;000&nbsp;ha groot. Die dorp Matlabas is langs die park geleë. Deinende heuwels, diep klowe, hoë plato's en loodregte kranse van oor die 100 m gee dit 'n eiesoortige karakter. Drie riviere ontspring in die park: die Matlabasrivier, die Mambarivier en die Sterkstroomrivier. Al drie is belangrike sytakke van die Limpoporivier.

## Geskiedenis 
Die park het aanvanklik ontstaan as die Kransberg Nasionale Park in 1994 maar is later vergroot en hernoem as Marakele.

## Soogdiere 

African elephant.jpg|Savanne-olifant
Leopard africa.jpg|luiperd
Water buck at an english wildlifepark arp.jpg|waterbok
Taurotragus oryx.jpg|Eland
Giraffa camelopardalis angolensis.jpg|Kameelperd
Ngorongoro Spitzmaulnashorn.jpg|Swartrenoster
White Rhino.jpg|Witrenoster
Tsessebe_(Botswana).jpg|Basterhartbees 
Common duiker kenya.jpg|Duiker
Tragelaphus strepsiceros.jpg|Koedoe
Black Wildebeest.jpg|Swartwildebees
Mountain Reedbuck, Redunca flavorufula at Borakalalo National Park, South Africa (10001341816).jpg|Rooiribbok
impala.JPG|Rooibok
Raphicerus campestris male (Etosha, 2012).jpg|Steenbok
Klipspringer.jpg|Klipspringer

Caracal001.jpg|Rooikat
Canis_mesomelas.jpg|Rooijakkals
Suricata.suricatta.6861.jpg|Graatjiemeerkat.

Die diere wat in die park voorkom, sluit die volgende in: koedoes, bosbokke, rooiribbokke, klipspringers, gewone duikers, rietbokke, steenbokkies, vlakvarke en bosvarke. Erdvarke is redelik volop.  Kleiner soogdiere sluit in die kolhaas, Jameson se rooi klipkonyn en klipklaasneuse. Die luiperd is die grootste roofdier hier en daar kom ook bruin hiënas  en rooikatte voor. Hier is al 178 voëlsoorte waargeneem, waaronder die bedreigde kransaasvoël.

## Plantelewe 
Die park is ryk aan flora. Opregte geelhout, die bergsipres, die boomvaring en agt verskillende soorte orgideë kom voor.  ALtesame 96 plantfamilies is reeds in die park opgeteken.  'n Uitsondelrlike plant wat jare gelede deur die befaamde skrywer Eugene Marais ontdek is, die bergpalm, groei in die park.

### Bome 

Camel-thorn-tree-with-sparrow-weaver-nests.jpg|Acacia erioloba (Kameeldoring) 
Eat267.jpg|Acacia tortilis (Haak-en-Steek) 
Acacia_mellifera_3D-Modell.jpg|Acacia mellifera (Swarthaak)
Ziziphus mucronata09.jpg|Ziziphus mucronata (Blinkblaar-wag-'n-bietjie) 

## Huisvesting 
Twee tentkampe is aangelê in Marakele, naamlik Tlopi en Bontle. Volgens SANParke se webblad word daar tussen April en September 2013 nog 8 tenteenhede aangebou by Bontle, maar die kampterrein sal steeds oop wees vir besoekers.

## Bron 
*